הרשות לשיקום אסיר/הרשות לשיקום האסיר - מועצת הרשות והתקשרות עם יועץ ארגוני

 ♦ . 1730 דוח שנתי66ג .שם הדוח: הרשות לשיקום האסיר - מועצת הרשות והתקשרות עם יועץ ארגוני מסגרת הפרסום: דוח שנתי 66ג שנת פרסום: התשע"ו- 2016 מבוא .הרשות לשיקום האסיר היא תאגיד סטטוטורי שהוקם על פי חוק הרשות לשיקום האסיר, התשמ"ג- 1983 , במטרה לשקם את האסיר ולשלבו בחברה. שר הרווחה והשירותים החברתיים הוא הממונה על הרשות ועל יישום החוק. חוק שחרור על תנאי ממאסר, התשס"א- 2001 מתנה את שחרור האסיר בהשתתפותו בתכנית טיפול בפיקוח רש"א. בבתי הכלא בישראל שוהים כ- 11,000 אסירים פליליים אזרחי ישראל, ומדי שנה משתחררים כ- 7,500 אסירים. יעדי הרשות כוללים: טיפול באסירים ושיקומם לרבות בני משפחותיהם; שימור הרצף הטיפולי בין שירות בתי הסוהר לבין רש"א ; שילוב האסירים המתאימים בתעסוקה יצרנית; והגנה על הציבור מפני פשיעה חוזרת. על פי החוק, ענייני הרשות ינוהלו באמצעות מינהלה המורכבת ממנהל הרשות, מסגנו (אם התמנה כזה) ומחברים נוספים, שימנה שר הרווחה בהתייעצות עם מועצת הרשות (על המועצה ראו להלן). מספר החברים במינהלה לא יעלה על תשעה. המינהלה מוסמכת לבצע בשם הרשות כל פעולה הדרושה למילוי תפקיד הרשות על פי החוק, למעט פעולות שיוחדו למועצה. הרשות בנויה ממטה מינהלי ומשלושה מחוזות (צפון; מרכז; דרום וירושלים), ובמסגרתה פועלים ראשי תחומים ורכזים מקצועיים העוסקים במגוון נושאים הקשורים בשיקום האסיר, כגון: תעסוקה, נוער וצעירים, נשים וכלא/קהילה . מר יצחק דדון מכהן מאז 6.10.13 כמנכ"ל הרשות. מיד לאחר כניסתו לתפקיד יזם מנכ"ל הרשות תהליך לשינוי מבנה ארגוני ברשות. כעבור שלושה שבועות התקשרה הרשות עם יועץ א' למתן שירותי ייעוץ ארגוני. בחודשים ינואר 2015 עד אוקטובר 2015 בדק משרד מבקר המדינה היבטים הנוגעים למועצת הרשות, וכן את התקשרות הרשות עם יועץ א'. .מועצת הרשות .על פי החוק תהיה לָרשות מועצה, ובה 39 חברים שימנה נשיא המדינה (להלן- המועצה). המועצה מורכבת מ-21 חברים המתמנים בהמלצת שרהרווחה ובהתייעצות עם שר הפנים, וכן מבעלי תפקידים ממגוון משרדי ממשלה וגופים ציבוריים, כגון: נציב בתי הסוהר, מנכ"ל משרד הרווחה, מנכ"ל משרד הפנים, מנכ"ל משרד הבינוי והשיכון, מנכ"ל שירותי התעסוקה, נציג של שר החינוך, נציג של שר האוצר, נציג של שר המשפטים, נציג של המפקח הכללי של משטרת ישראל ונציג של הרמטכ"ל. יו"ר המועצה מתמנה בידי נשיא המדינה מבין חברי המועצה על פי המלצת שר הרווחה ובהתייעצות עם שר הפנים. מנכ"ל משרד הרווחה מכהן כממלא מקום קבוע של יו"ר המועצה. תפקידי המועצה הם: להתוות את קווי הפעולה של הרשות; להנחות את המינהלה במילוי תפקידה; לדון בהצעת התקציב השנתי ובדוח השנתי שתגיש לה המינהלה; לדון בכל עניין הנוגע לפעילותה השוטפת ולניהול הרשות. על המועצה לקבוע את סדרי עבודתה, אם אלה לא נקבעו בתקנות. הביקורת העלתה כי מאז יולי 2014 התקיימו חילופי דוא"ל בין ראש לשכת מנכ"ל הרשות לבין יועצת שר הרווחה לענייני ביטוח לאומי ומינויים בדבר מינוי חברי המועצה והסדרת המינויים. מהתכתובת עולה כי רשימת חברי מועצת הרשות, כפי שהייתה בידי הרשות בדצמבר 2014 , כללה27 בעלי תפקידים בלבד. לגבי מרביתם לא היה ידוע לרשות כלל אם הרשות לשיקום האסיר 1731 .:שם הדוח הרשות לשיקום האסיר - מועצת הרשות והתקשרות עם יועץ ארגוני מסגרת הפרסום: דוח שנתי 66ג שנת פרסום: התשע"ו- 2016 יש להם כתבי מינו י לתפקידם. מהתכתובת בדוא"ל גם עולה שהרשות שבה וביקשה לקדם מינוי חברים למועצה ולברר למי מהחברים הקיימים יש כתב מינוי, אך נענתה כי "בקשר למינויים חייבים להמתין לכניסת השר לתפקיד"1. בספטמבר 2014 מונתה אמנם יו"ר למועצה, אולם עד מועד סיום הביקורת לא הושלם מינוי כלל חברי המועצה, ולא הוסדר הליך המינוי של החברים המכהנים. עוד נמצא בביקורת שביוני 2013 ,התקיימה ישיבת המועצה האחרונהוכי ממועד זה ועד מועד סיום הביק ורת לא התכנסה המועצה. לפיכך לא נידונו הצעות התקציב, הדוחות השנתיים של הרשות ופעילותה השוטפת של הרשות, והמועצה לא הנחתה את המינהלה במילוי תפקידה. בתגובתה על טיוטת דוח הביקורת מנובמבר 2015 ציינה יו"ר המועצה כי היא פנתה "אין ספור פעמים", הן בעצמה והן עם מנכ"ל הרשות, ללשכת השר בבקשה לקדם את מינוי חברי המועצה. כאשר התברר לה כי היא אינה מקבלת מענה, הודיעה למנכ"ל הרשות כי לא תוכל לאשר נהלים ופעולות שמבקשת הרשות לבצע ללא המועצה. לדבריה קיבל המנכ"ל את עמדתה. בתגובתו על טיוטת דוח הביקורת מדצמבר 2015 ציין מנכ"ל הרשות כי אין חולק על כך כי הֶרְכב חסר ואי -כינוס המועצה פוגעים בעבודת הרשות ואינם עולים בקנה אחד עם דרישות החוק. סמכות המינוי אינה בידי הרשות, ועל כן נותר רק לפנות שוב ושוב לגורמים הנוגעים בדבר, בעלי הסמכות, לתיקון המצב. הפניות נעשו בין השאר הן לשר המכהן והן לקודמו בתפקיד. בתגובתו על טיוטת הדוח מנובמבר 2015 ציין שר הרווחה לשעבר כי הוא מינה צוות איתור שתפקידו לגבש רשימת מועמדים פוטנציאליים לאיוש המועצה. עקב מספרם הגדול של חברי המועצה (39 ) נדרש זמן לא מבוטל לגיבוש רשימה זו. יו"ר המועצה מונתה, אך מינוי שאר החברים לא הושלם בעקבות הפסקת כהונתו כשר הרווחה. בתגובתו על טיוטת דוח הביקורת מדצמבר 2015 ציין שר הרווחה כי בשנת 2011 פעל משרד הרווחה למען צמצום המועצה ל-26 חברים ואף יזם תיקוני חקיקה בנושא. בין השאר הכינה ועדת הפנים של הכנסת הצעת חוק לקראת קריאה שנייה ושלישית, אך היא לא קודמה לכדי חוק. שר הרווחה ציין שבימים אלו הוא פועל לגיבוש רשימת 21 חברים שיתמנו לחברי המועצה על ידי נשיא המדינה, על פי המלצתו ובהתייעצות עם שר הפנים, בהתאם להוראות סעיף 10()(ב1 .) לחוק משרד מבקר המדינה מעיר לשר הרווחה כי במציאות הקיימת כיום נפגע תפקודה של המועצה בכל הנוגע להתוויית קווי הפעילות של הרשות והנחייתה, ומתערערים הפיקוח והבקרה על פעילות הרשות. על שר הרווחה, בהתייעצות עם שר הפנים, לפעול ללא דיחוי להשלים את מינוי חברי המועצה ולהסדיר את מינויָם של כלל חבריה. על המועצה לקבוע את סדרי עבודתה ולפעול ליישמם כך שיעלה בידיה למלא את התפקידים המוטלים עליה בחוק. .__________________ .1 בדצמבר 2014 התפטר שר הרווחה מר מאיר כהן, ובמאי 2015 מונה מר חיים כץ לתפקיד שר הרווחה. 1732 דוח שנתי66ג .שם הדוח: הרשות לשיקום האסיר - מועצת הרשות והתקשרות עם יועץ ארגוני מסגרת הפרסום: דוח שנתי 66ג שנת פרסום: התשע"ו- 2016 .הליך התקשרות עם יועץ ארגוני .חוק חובת המכרזים, התשנ"ב- 1992 (להלן- חוק המכרזים) קובע כי התקשרות של תאגיד ממשלתי לעבודה או לרכישת שירותים תיעשה במכרז פומבי, המעניק לכל אדם הזדמנות שווה להשתתף בו. תקנה 3(1) לתקנות חובת המכרזים, התשנ"ג - 1993 (להלן- תקנות המכרזים), קובעת כי התקשרות ששוויה אינו עולה על 50,000 ש"ח, אינה טעונה מכרז. תקנה5 לתקנות המכרזים קובעת פטור מחובת מכרז בהתקשרות לביצוע עבודה הדורשת יחסי אמון מיוחדים, לרבות עריכת דין, ראיית חשבון, בוררות, ייעוץ או ביצוע מחקר. עם זאת, התקשרויות כאלו ייעשו, ככל הניתן, בדרך של פנייה תחרותית ל קבלת הצעות2. עוד נקבע בתקנות כי גוף ציבורי שהחליט לבצע התקשרות שלא באמצעות מכרז לפי תקנות המכרזים, ינהל את ההליכים לקראת התקשרות ככל הניתן לפי עקרונות של שקיפות, הגינות ושוויוניות באופן המבטיח את מרב היתרונות לגוף הציבורי3. מנכ"ל הרשות, מר דדון, נכנס לתפקידו ב - 6.10.13 . עם כניסתו לתפקיד החליט להיעזר בשירותי ייעוץ ארגוני. כעבור שלושה שבועות בלבד החלה הרשות לקבל שירותי ייעוץ ארגוני מיועץ א'. בפגישה שהתקיימה באוקטובר 2015 בין נציג משרד מבקר המדינה לבין מנכ"ל הרשות ציין המנכ"ל שמיד לאחר כניסתו לתפקיד נפגש אקראית עם יועץ א', ש הכיר משירותם בעבר במשמר הגבול (להלן - מג"ב)4 . בעקבות הפגישה סבר שליועץ א' יש הניסיון והידע המקצועי כדי לקדם את תהליך השינוי הארגוני בארגון. מנכ"ל הרשות הדגיש בהתייחסותו לטיוטת דוח הביקורת מדצמבר 2015 כי הוא נזקק "בדחיפות לשירותי ייעוץ ארגוני" כדי "לייעל ולייצב את הרשות". עוד ציין המנכ"ל כי הוא יידע את יועץ א' כי הרשות ניצבת לפני שינויים ארגוניים, וכי היא מחפשת מועמד מתאים למתן שירותי ייעוץ ארגוני. בעקבות כך הגיש יועץ א' הצעת מחיר וקורות חיים. יועץ א' בהתייחסותו מדצמבר 2015 לטיוטת דוח הביקורת ציין כי במהלך אוקטובר 2013 פנתה אליו הרשות להגשת הצעה למתן שירותי ייעוץ ארגוני, וכי הוא הונחה בהצעה זו להגיש הצעת מחיר וכן קורות חיים בדבר ניסיונו, כישוריו והתאמתו לתפקיד. לדבריו כעבור עשרה ימים הודיעו לו שהצעתו התקבלה. מהביקורת עלה כי רק ב - 22.10.13 וב- 23.10.13 , שלחה הרש ות לשלוש חברות (להלן - יועצים ב'-ד') בדוא"ל בקשות להגיש הצעות מחיר למתן שירותי ייעוץ ארגוני "לשינוי מבנה ארגוני בדחיפות" ברשות. יש לציין שבהיעדר מסמכים רלוונטיים אין זה ברור מדוע פנו דווקא לחברות הללו. במסגרת הבקשה נכתב כי ההערכה היא שלצורך ההליך יידרשו 20 שעות שבועיות לפרק זמן של כחצי שנה. כעבור יום ממועד הפנייה התקבלו ההצעות למתן שירותי ייעוץ. מתכתובות הדוא"ל עולה כי בכוונת הרשות היה לבחון את הצעות המציעים כבר ב-24 .באוקטובר .__________________ .2 תקנות5(ג) ו-5 .(ד) לתקנות המכרזים 3 תקנות1א ו-1.ב 4 מנכ"ל הרשות, מר דדון, שירת בשנים 2001 -1998 , כמפקד מג"ב. גם בשנים שקדמו לתפקיד זה הוא שירת במג"ב במגוון תפקידים, ובהם מפקד מג"ב אזור יהודה ושומרון (להלן - איו"ש) ומפקד מג"ב ירושלים. יועץ א' שירת כראש ענף פסיכולוגיה וייעוץ ארגוני במג"ב בשנים 2011 -1992 , ובכלל זה בעת כהונתו של מר דדון כמפקד מג"ב, כמפקד מג"ב ירושלים ובחלק מכהונתו כמפקד מג"ב איו"ש. הרשות לשיקום האסיר 1733 .:שם הדוח הרשות לשיקום האסיר - מועצת הרשות והתקשרות עם יועץ ארגוני מסגרת הפרסום: דוח שנתי 66ג שנת פרסום: התשע"ו- 2016 ,בביקורת לא נמצאו מסמכים המעידים על פנייה מצד הרשות ליועץ א' לקבלת הצעת מחיר ובכלל זה לא פנייה בדוא"ל, כמו הפניות שהופנו ליועצים ב' -ד'. כמו כן לא נמצאה ברשות הצעת מחיר ששלח יועץ א'. לבקשת נציג משרד מבקר המדינה, הרשות פנתה ליועץ א' וקיבלה ממנו העתק מהצעת המחיר שהגיש לדבריו לרשות. הצעת המחיר נושאת את התאריך 18.10.13 , כלומר כמה ימים לפניהמועד שבו פנתה הרשות ליועצים ב' -ד'. זאת ועוד, במהלך הביקורת לא נמצאו בָרשות מסמכים המתעדים את ההחלטה לשינוי המבנה הארגוני; את ההחלטה לפנות ליועצים חיצוניים בעניין; ואת הבחירה בהליך המתאים לפנייה ליועצים. כמו כן, לא נמצאו שום מסמכים בדבר ההליך שבו נבחר יועץ א' ובדבר אמות המידה שהובילו להעדפתו על פני מציעים אחרים. בהיעדר מסמכים המתעדים את הליכי קבלת ההחלטות ברשות, חישב משרד מבקר המדינה את עלות ההצעות של המציעים השונים, על בסיס הצעותיהם. להלן פירוט החישוב: .לוח 1 .עלות ההצעות . יועץ א' יועץ ב' יועץ ג' יועץ ד' .שעות ייעוץ חודשיות 90 90 90 90 .ימי פעילות חודשיים 11 11 11 11 .עלות שעת ייעוץ 268 350 268 480 . החזר הוצאות נסיעות ליום .פעילות 490 350 532 .)ביטול זמן (זמן הנסיעה 750 .סך עלות חודשית לייעוץ 24,120 31,500 24,120 43,200 .סך החזר נסיעות חודשי 5,390 3,850 5,852 . סך ביטול זמן חודשי (זמן .הנסיעה) 8,254 .סה"כ עלות חודשית לייעוץ 37,764 35,350 29,972 43,200 'מההצעות שהתקבלו מיועצים ב-ד' עולה כי בהתחשב בשעות העבודה שדרשה הרשות ולפי התעריפים שהציעה, עלות השירות המוצע אמורה הייתה להסתכם בכ- 43,000 -30,000 ש"ח לחודש. לחצי שנה (תקופת העבודה הנדרשת, כפי שהעריכה אותה הרשות) מדובר היה בעלות כוללת צפויה של 260,000 -180,000 .ש"ח זאת ועוד, משקלול כל רכיבי ההצעות עולה כי הצעתו של היועץ שנבחר, יועץ א', לא הייתה הנמוכה ביותר, שכן שתיים מההצעות האחרות היו נמוכות יותר. מבחינת היקפה הכספי, ההתקשרות האמורה למתן שירות ייעוץ ארגוני צריכה הייתה להיעשות באמצעות פרסום מכרז פומבי. בתגובתו לטיוטת דוח הביקורת מדצמבר 2015 ציין מנכ"ל הרשות כי קיבל חוות דעת משפטית הקובעת שהתקשרות זו פטורה ממכרז על פי סעיף 5 לתקנות המכרזים, המסדירה 1734 דוח שנתי66ג .שם הדוח: הרשות לשיקום האסיר - מועצת הרשות והתקשרות עם יועץ ארגוני מסגרת הפרסום: דוח שנתי 66ג שנת פרסום: התשע"ו- 2016 התקשרות ללא מכרז לביצוע עבודה הדורשת יחסי אמון מיוחדים; וכי על פי תקנה 5()(ג1 ) 'ביצעה הרשות פנייה תחרותית לקבלת הצעות מחיר. כמו כן ציין מנכ"ל הרשות ש"יועץ א נבחר כי, לדעת ועדת המכרזים, הוא נמצא המתאים ביותר למשימה לשמה נשכרו שירותיו". משרד מבקר המדינה מעיר כי לא נמצאו ברשות שום מסמכים המעידים שבכוונתה היה להתקשר בפטור ממכרז, המותר בהתקשרות לביצוע עבודה הדורשת יחסי אמון. בכלל זה לא נמצאה חוות הדעת המשפטית האמורה. יצוין כי מנכ"ל הרשות לא צירף מסמכים כאמור גם לתשובתו בכתב לטיוטת דוח הביקורת. לדעת משרד מבקר המדינה, כאשר רשות ציבורית מסתמכת על חוות דעת משפטית ולפיה יש מקום לקיים התקשרות בפטור ממכרז, חוות הדעת חייבת להינתן בכתב ולהיות מנומקת. זאת ועוד, גם כאשר מדובר בהתקשרות שניתן לעשותה שלא באמצעות מכרז פומבי, על הרשות לבצעה באמצעות פנייה תחרותית ל מציעים הכלולים ברשימה בהתאם לתקנות. משרד מבקר המדינה מעיר בחומרה לרשות כי היעדר מסמכים המתעדים כראוי את הליך הבחירה ביועץ א', ובייחוד היעדר נימוקי הבחירה ושיקוליה, אף שהצעתו לא הייתה הנמוכה ביותר, אינם עולים בקנה אחד עם כללי המינהל התקין. לדעת משרד מבקר המדינה, העובדה שהצעת יועץ א' התקבלה כבר ב - 18.10.13 , בטרם פנתה הרשות למציעים האחרים, מעידה על פגיעה בכללי השוויון המתחייבים בחוק ובתקנות חובת המכרזים. משרד מבקר המדינה מעיר למנכ"ל הרשות כי בנסיבות שבהן הוא עדכן לראשונה את יועץ א' בדבר הצורך של הרשות ביועץ ארגוני, ובנסיבות שבהן אין שום מסמכים המתעדים את הליך הבחירה ביועץ א' ואף לא מסמך הצעה של יועץ א', ובנסיבות שבהן נעשתה הפנייה אל יועץ א' ימים מספר לפני הפנייה ליועצים האחרים - עולה חשש כי הבחירה הושפעה מההיכרות המוקדמת בין מנכ"ל הרשות לבין יועץ א'. היעדר דיווח תפוקות היועץ במסגרת בקשת הצעות המחיר באוקטובר 2013 , הרשות הגדירה את שירותי הייעוץ לצורך שינוי המבנה הארגוני שלה. בהסכם ההתקשרות שנחתם בין הרשות ליועץ, הרשות לא קבעה את תכולת העבודה לפעילות היועץ, ובכלל זה תכנית עבודה שעליו לבצע, לוחות זמנים, תוצרי עבודה וכדומה. זאת ועוד, אף שעל פי הסכם העבודה, על היועץ היה להגיש דוח משימות חודשי בעת הגשת החשבון החודשי, לא נמצאו דיווחים כאלה, וכן לא נמצאו דוחות מסכמים למשימות שביצע היועץ. בתגובתו על טיוטת הדוח מדצמבר 2015 ציין מנכ"ל הרשות כי נכונה הטענה כי על פי תנאי ההתקשרות היה על היועץ להמציא למנכ"ל מדי חודש בחודשו דוח שעות ומשימות, וכי הוא מצר על כך שלא התקיימו בעניין זה הדרישות הפורמליות של ההסכם. לדבריו תוקן ליקוי זה. עבודת היועץ נעשתה בפיקוח צמוד של המנכ"ל על בסיס יומיומי וכללה השתתפות בדיונים, הכנת מסמכים והגשתם, כתיבת ניירות ע מדה, עריכת מצגות ודיווחים בעל פה וחילופי תכתובות דוא"ל. הרשות לשיקום האסיר 1735 .:שם הדוח הרשות לשיקום האסיר - מועצת הרשות והתקשרות עם יועץ ארגוני מסגרת הפרסום: דוח שנתי 66ג שנת פרסום: התשע"ו- 2016 בהתייחסותו לטיוטת דוח הביקורת מדצמבר 2015 ציין יועץ א' כי בתום לב לא הגיש פירוט פעילות חודשי, וכי בעקבות הערות הביקורת ועל פי הנחיית המנכ"ל ריכז את מרבית נושאי הייעוץ העיקריים שהעניק בתקופת העסקתו. משרד מבקר המדינה רואה בחומרה את חוסר הפיקוח והבקרה על עבודת היועץ ואת חוסר השקיפות בתקופת עבודתו בכל הנוגע לתוצריו ולמסקנותיו. ללא מלאכת תיעוד, קשה היה לעמוד על התמורה שקיבלה הרשות מפעילות היועץ ולקבוע שהתשלום ששילמה ל ו אכן הולם את תפוקתו. זאת ועוד, ללא דוחות המתעדים את עבודת היועץ והמסכמים את מסקנותיו והמלצותיו, הידע הארגוני שהפיק היועץ בתקופת עבודתו עלול היה לרדת לטמיון בעת סיום תפקידו. מצב זה עלול היה לפגוע בתפקוד הרשות ולגרום לבזבוז כספי ציבור. טוב עשתה הרשות שביקשה בעקבות הערת הביקורת מיועץ א' להעלות על הכתב את נושאי הייעוץ המרכזיים שהעניק בתקופת העסקתו. בתגובתו על טיוטת דוח הביקורת מדצמבר 2015 ציין מנכ"ל הרשות כי הערת הביקורת נלמדה והוטמעה, וכי הִנחה את כל הנוגעים בדבר, ובכלל זה גם את היועץ א', לתקן ליקוי זה ולרכז את כל המסמכים הרלוונטיים, כך שיישמר הידע הנרכש, ידע שהוא הלכה למעשה רכוש הרשות. . . לדעת משרד מבקר המדינה, בהתנהלות הרשות, בראשות המנכ"ל, היה כדי לפגוע בעקרונות של מינהל תקין ובסדרי פיקוח ובקרה. כמו כן התנהלות זו אינה מתיישבת עם הדרישות לשקיפות, להגינות ולשוויוניות העומדות בבס יס הליך המכרז, שנועד להבטיח את מרב היתרונות לגוף הציבורי תוך כדי שמירה על עקרון השוויון. .סיכום .הליקויים בהליך מינוי חברי המועצה ופעילותה הלוקה בחסרה פוגעים בהתנהלות הרשות ובפיקוח והבקרה עליה. על שר הרווחה בהתייעצות עם שר הפנים לפעול ללא דיחוי להשלים ולמנות את חברי המועצה ולהסדיר את מינויָם של כלל חבריה; על המועצה להתכנס ולמלא את התפקידים המוטלים עליה בחוק. הרשות כגוף ציבורי מחויבת לשמור על כללי המינהל התקין, ובכלל זה לנהוג בשקיפות, בשוויון ובהגינות בשעה שהיא מתקשרת לצורך רכישת שירותים. הרשות בהיותה נאמן הציבור מחויבת גם לנהוג ביעילות ובחיסכון ולשמור על כספי הציבור. 1736 דוח שנתי66ג .שם הדוח: הרשות לשיקום האסיר - מועצת הרשות והתקשרות עם יועץ ארגוני מסגרת הפרסום: דוח שנתי 66ג שנת פרסום: התשע"ו- 2016 משרד מבקר המדינה מעיר למנכ"ל הרשות ולרשות על האופן שבו התבצעו הליכי ההתקשרות עם יועץ א'. הביקורת הנוגעת להתקשרות הרשות עם יועץ א' מעלה ליקויים חמורים בהליך ההתקשרות, הפוגעים בעקרונות היסוד ש ל כללי המינהל התקין ובסדרי הפיקוח והבקרה המתחייבים. .

תקציר:
 1727 .:שם הדוח הרשות לשיקום האסיר - מועצת הרשות והתקשרות עם יועץ ארגוני מסגרת הפרסום: דוח שנתי 66ג שנת פרסום: התשע"ו- 2016 הרשות לשיקום האסיר . .מועצת הרשות והתקשרות עם יועץ ארגוני .תקציר .רקע כללי .הרשות לשיקום האסיר (להלן - רש"א או הרשות) היא תאגיד סטטוטורי .שהוקם על פי חוק הרשות לשיקום האסיר, התשמ"ג - 1983 (להלן- .החוק), במטרה לשקם את האסיר ולשלבו בחברה. שר הרווחה .והשירותים החברתיים הוא הממונה על הרשות ועל יישום החוק (להלן .- שר הרווחה). מר יצחק דדון (להלן - מנכ"ל הרשות או מר דדון) יזם .באוקטובר 2013 ,, מיד לאחר כניסתו לתפקיד תהליך לשינוי המבנה .הארגוני של הרשות. לשם כך התקשרה הרשות עם יועץ א'. . .פעולות הביקורת בחודשים ינואר 2015 עד אוקטובר 2015 בדק משרד מבקר המדינה היבטים הנוגעים למועצת הרשות וכן את התקשרות הרשות עם יועץ א'. .הליקויים העיקריים . היעדר פעילות מועצת הרשות .אף שבהתאם לחוק, אמורה מועצת הרשות לכלול 39 חברים, בדצמבר .2014 היו בה 27 .חברים בלבד, ולרובם לא היו כתבי מינוי כנדרש .המועצה לא התכנסה מאז יוני 2013 ועד מועד סיום הביקורת באוקטובר .2015 . בכך נפגעה יכולתה של המועצה למלא את התפקידים המוטלים .עליה בחוק בכל הקשור לפיקוח, לבקרה ולהנחיית הרשות בעבודתה. 1728 דוח שנתי66ג .שם הדוח: הרשות לשיקום האסיר - מועצת הרשות והתקשרות עם יועץ ארגוני מסגרת הפרסום: דוח שנתי 66ג שנת פרסום: התשע"ו- 2016 .אי-פרסום מכרז לקבלת ש ירותי ייעוץ ארגוני היקפה הכספי של ההתקשרות לקבלת שירותי ייעוץ ארגוני היה צפוי להיות 260,000 -180,000 .ש"חמבחינת היקפה הכספי, ההתקשרות האמורה הייתה צריכה להיעשות באמצעות פרסום מכרז פומבי , אך הדבר לא נעשה . לטענת הרשות דרשה ההתקשרות יחסי אמון מיוחדים, המאפשרים התקשרות ללא מכרז, אך לא נמצאו בָּרשות שום מסמכים המוכיחים שאכן מדובר בהתקשרות מסוג זה . גם אם היה מדובר בהתקשרות שניתן לעשותה שלא באמצעות מכרז פומבי, היה על הרשות לבצעה באמצעות פנייה תחרותית ל מציעים הכלולים ברשימה בהתאם לתקנות חובת המכרזים, התשנ"ג - 1993. .היעדר תיעוד של הליך בחירת יועץ הרשות פנתה לכמה יועצים כדי לקבל מהם הצעת מחיר למתן השירות. הצעתו של יועץ א' נבחרה, אף שלא הייתה הנמוכה ביותר מבין ההצעות שהתקבלו. בָּרשות לא נמצאו מסמכים המתעדים את הליך הבחירה ביועץ א', ולא נמצאו נימוקים לבחירת ההצעה. .פגיעה בכללי השוויון מנכ"ל הרשות הוא שעדכן את יועץ א', על בסיס היכרותו המוקדמת, בדבר הצורך של הרשות בשירותי ייעוץ ארגוני. לטענת יועץ א', הרשות פנתה אליו בבקשה להגיש הצעה, אולם לא נמצאו מסמכים המתעדים פנייה שכזו. נוסף על כך, כמה ימים אחרי שכבר התקבלה הצעתו של יועץ א' פנתה הרשות לשלושה יועצים בבקשה לקבל מהם הצעת מחיר למתן שירותי ייעוץ. לדעת משרד מבקר המדינה, התנהלות זו פוגעת בכללי השוויון המתחייבים בחוק חובת המכרזים ובתקנותיו. בנסיבות שבהן נבחר היועץ הארגוני עולה חשש כי הבחירה הושפעה מהיכרותו המוקדמת עם המנכ"ל. .היעדר דיווח תפוקות היועץ הארגוני למרות פעילות שירותי הייעוץ במשך למעלה משנתיים, בעת הביקורת לא נמצאו דוחות מסכמים או מסמכים אחרים המצביעים על פעולותיו של היועץ, על תוצריו, על מסקנותיו ועל המלצותיו. הרשות לשיקום האסיר 1729 .:שם הדוח הרשות לשיקום האסיר - מועצת הרשות והתקשרות עם יועץ ארגוני מסגרת הפרסום: דוח שנתי 66ג שנת פרסום: התשע"ו- 2016 ההמלצות העיקריות .על שר הרווחה בהתייעצות עם שר הפנים, לפעול ללא דיחוי כדי .להשלים ולמנות את חברי המועצה וכדי להסדיר את מינויָּם של כלל .חבריה; על המועצה להתכנס ולמלא את התפקידים המוטלים עליה .בחוק. .על מועצת הרשות לבחון את הליך ההתקשרות של הרשות עם יועץ א'. . .סיכום הליקויים בהליך מינוי חברי המועצה ופעילותה הלוקה בחסרה פוגעים בהתנהלות הרשות ובפיקוח והבקרה עליה. הרשות כגוף ציבורי מחויבת לשמור על כללי המינהל התקין, ובכלל זה לנהוג בשקיפות, בשוויון ובהגינות בשעה שהיא מתקשרת לצורך רכישת שירותים. הרשות בהיותה נאמן הציבור מחויבת גם לנהוג ביעילות ובחיסכון ולשמור על כספי הציבור. משרד מבקר המדינה מעיר למנכ"ל הרשות ולרשות על האופן שבו התבצעו הליכי ההתקשרות עם יועץ א'. הביקורת הנוגעת להתקשרות הרשות עם יועץ א' מעלה ליקויים חמורים בהליך ההתקשרות, הפוגעים בעקרונות היסוד של כללי המינהל התקין ובסדרי הפיקוח והבקרה המתחייבים. .